钦定古今图书集成/理学汇编/文学典/第006卷 > 容斋续笔 > 《诗文当句对》
## 钦定古今图书集成/理学汇编/文学典/第006卷 > 容斋续笔 > 《诗文当句对》

唐人诗文，或于一句自成对偶，谓之当句对，盖起于
《楚辞》“蕙烝兰藉，桂酒椒浆”，“桂櫂兰枻，斲冰积雪。”自齐
梁以来，江文通、庾子山诸人亦如此，如王勃《宴滕王
阁序》一篇皆然。谓若“襟三江，带五湖，控蛮荆，引瓯越，
龙光牛斗”，徐孺、陈蕃“腾蛟起凤，紫电青霜，鹤汀凫渚，
桂殿兰宫，锺鸣鼎食之家，青雀黄龙之轴，落霞孤鹜，
秋水长天”，“天高地迥，兴尽悲来”，“宇宙盈虚，丘墟已矣”
之辞是也。于公异破朱泚露布亦然。如尧舜禹汤之
德，统元立极之君，卧鼓偃旗，养威蓄锐，夹川陆而左
旋右抽，抵丘陵而浸淫布濩，声塞，宇宙气雄钲鼓，䝙
兕作威，风云动色，乘其跆藉，取彼鲸鲵，自卯及酉，来
拒复攻，山倾河泄，霆斗雷驰，自北徂“南，舆尸折首”，左
武右文，销锋铸镝之辞是也。杜诗：“小院回廊春寂寂，
浴凫飞鹭晚悠悠。”“清江锦石伤心丽，嫩蕊浓花满目
班。”“书签药裹封蛛网，野店山桥送马蹄。”“戎马不如归
马逸，千家今有百家存。”“犬羊曾烂漫，宫阙尚萧条。”“蛟
龙引子过，荷芰逐花低。干戈况复尘随眼，鬓发还应
雪满头。”“《百万传》深入”寰区望。匪他象床玉手，万草千
花。落絮游丝，随风照日。青袍白马，金谷铜驼，竹寒沙
碧，菱刺藤梢。长年三老，捩柂开头门巷荆棘底君臣，
豺虎边。养拙干戈，全生麋鹿。舍舟策马，拖玉腰金，高
江急峡，翠木苍藤。古庙杉松，岁时伏腊。三分割据，万
古云霄。伯仲之间，指挥若定。桃蹊李径，栀子红椒。庾
信罗含，春来秋去，枫林橘树，复道重楼之类，不可胜
举。李义山一诗，其题曰《当句有对》云：“密迩平阳接上兰，秦楼鸳瓦汉宫盘。池光不定花光乱，日气初涵露
气干。但觉游蜂饶舞蝶，岂知孤凤忆离鸾。三星自转
三山远，紫府程遥碧落宽。”其他诗句中，如“青女素娥”，
对月中霜里，黄叶风雨，对“青楼管弦”，骨肉书题，对蕙
兰蹊径，“花须柳眼，对紫蝶黄蜂。”“重吟细把，对已落犹
开”，“急鼓疏钟，对休灯灭烛。”“江鱼朔雁，对秦树嵩云”，“万
户千门，对风朝露夜。”如是者甚多。